《五丈观音》
宋代·董嗣杲

海国风涛拥万寻，此身何翅直千金。
涉波直现昂藏相，结屋还坚报施心。
圆得诸方传转智，幸存一半有观音。
阴廊谁立苔碑在，只载三朝法驾临。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。